|  |
| --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** |
| **PREDLAGAČ** | **MINISTARSTVO PRAVDE** |
| **NAZIV PROPISA** | **Nacrt zakona o izmjenama i dopunama Zakona o sudovima** |
| **1. Definisanje problema*** **Koje probleme treba da riješi predloženi akt?**
* **Koji su uzroci problema?**
* **Koje su posljedice problema?**
* **Koji su subjekti oštećeni, na koji način i u kojoj mjeri?**
* **Kako bi problem evoluirao bez promjene propisa (“status quo” opcija)?**
 |
| Donošenjem Zakona o pravosudnoj saradnji u krivičnim stvarima sa državama članicama Evropske unije, ukazala se potreba za usaglašavanjem odredbi Zakona o sudovima sa ovim zakonom. Naime, Zakonom o pravosudnoj saranji u krivičnim stvarima sa državama članicama Evropske unije, između ostalog, propisana je i nadležnost sudova za prekršaje da podnose zahtjev za izdavanje evropskog istražnog naloga, pa je s tim u vezi odredbe Zakona o sudovima, kojima je određena nadležnost sudova za prekršaje, potrebno uskladiti sa odredbama navedenog propisa.Bez izmjena i dopuna Zakona o sudovima (“status quo” opcija) ne bi se moglo izvršiti usaglašavanje ovog propisa sa Zakonom o pravosudnoj saradnji u krivičnim stvarima sa državama članicama Evropske unije, niti uslovi za njegovu punu primjenu. |
| **2. Ciljevi*** **Koji ciljevi se postižu predloženim propisom?**
* **Navesti usklađenost ovih ciljeva sa postojećim strategijama ili programima Vlade, ako je primjenljivo.**
 |
| Predloženim zakonom dodaju se novi članovi kojima se omogućavanja da Sud za prekršaje i Viši sud za prekršaje vrše i druge poslove propisane posebnim zakonom, tačnije Zakonom o pravosudnoj saradnji u krivičnim stvarima sa državama članicama Evropske unije. Takođe se vrši izmjena dvije odredbe, radi promjene mjesne nadležnosti dva osnovna suda. Na ovaj način doprinijeće se realizaciji obaveza iz Programa pristupanja Crne Gore Evropskoj uniji 2019-2020 i Programa rada Vlade Crne Gore za 2019. godinu. |
| **3. Opcije*** **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju?**
 |
| Obaveza donošenja ovog zakona proizilazi iz Programa pristupanja Crne Gore Evropskoj uniji 2019-2020 i Programa rada Vlade Crne Gore za 2019. godinu. |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.**
* **Koje troškove će primjena propisa izazvati građanima i privredi (naročito malim i srednjim preduzećima)**
* **Da li pozitivne posljedice donošenja propisa opravdavaju troškove koje će on stvoriti,**
* **Da li se propisom podržava stvaranje novih privrednih subjekata na tržištu i tržišna konkurencija;**
* **Uključiti procjenu administrativnih opterećenja i biznis barijera.**
 |
| Direktni efekti predloženih izmjena i dopuna odraziće se na rad sudova. Naime, predloženim dopunama predviđeno je da Sud za prekršaje i Viši sud za prekršaje vrše i druge poslove propisane posebnim zakonom, tačnije Zakonom o pravosudnoj saradnji u krivičnim stvarima sa državama članicama Evropske unije. Takođe se vrši izmjena dvije odredbe radi realizacije mjere iz Srednjoročnog plana racionalizacije pravosudne mreže 2017-2019.Donošenjem zakona neće se stvoriti troškovi građanima i privredi.Donošenjem ovog zakona neće se stvoriti administrativna opterećenja i biznis barijere. |
| **5. Procjena fiskalnog uticaja*** **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;**
* **Da li implementacijom propisa proizilaze međunarodne finansijske obaveze? Obrazložiti;**
* **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;**
* **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;**
* **Da li će se implementacijom propisa ostvariti prihod za budžet Crne Gore?;**
* **Obrazložiti metodologiju koja je korišćenja prilikom obračuna finansijskih izdataka/prihoda;**
* **Da li su postojali problemi u preciznom obračunu finansijskih izdataka/prihoda? Obrazložiti;**
* **Da li su postojale sugestije Ministarstva finansija na nacrt/predlog propisa?;**
* **Da li su dobijene primjedbe implementirane u tekst propisa? Obrazložiti.**
 |
| Za implementaciju ovog zakona iz Budžeta nije potrebno obezbjeđivati dodatna finansijska sredstva.Implementacijom propisa ne proizilaze međunarodne finansijske obaveze.Usvajanjem propisa nije predviđeno donošenje podzakonskih akata iz kojih će proisteći finansijske obaveze. Sprovođenjem ovog zakona neće se ostvariti prihod za Budžet Crne Gore. |
| **6. Konsultacije zainteresovanih strana*** **Naznačiti da li je korišćena eksterna ekspertiza i ako da, kako;**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti**
 |
| U izradi propisa nije korišćena eksterna ekspertska podrška. Ministarstvo pravde formiralo je Radnu grupu za izradu Predloga zakona o izmjenama i dopunama Zakona o sudovima u čijem sastavu su predstavnici Ministarstva pravde, predstavnici sudstva i predstavnica NVO-a. |
| **7: Monitoring i evaluacija*** **Koje su potencijalne prepreke za implementaciju propisa?**
* **Koje će mjere biti preduzete tokom primjene propisa da bi se ispunili ciljevi?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| Nema potencijalnih prepreka za implementaciju ovog zakona.Ministarstvo pravde je zaduženo za sprovođenje monitoringa i evaluacije primjene ovog zakona. |

Podgorica, 13.05.2019.godine

 **M I N I S T A R**

 **Zoran Pažin**